
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1739 


28 Δεκεμβρίου 2001 


ΑΠΟΦΑΣΕΙ Σ 

Κύρω(7η Κανονισμού Κατάταξης στην Πολεμική Αεροπο¬ 
ρία Μονίμων Αξιωματικών με Διαγωνισμό. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του Ν.Δ. 2179/52 (ΦΕΚ Α' 211). 

β. Τη διάταξη του άρθρου 64 παρ. 2 του Ν.Δ. 1400/73 
(ΦΕΚΑΊ14). 

γ.Τιςδιατάξειςτου άρθρου 1 παρ. 1 καιδτουΝ. 2439/96 
(ΦΕΚ Α'212). 

δ. Τις διατάξεις του άρθρου 17 παρ. 1 περ. ι' του Ν. 
2292/95 (ΦΕΚΑ'35). 

ε. Την υπ’ αριθμό 185/7.8.2001 απόφαση του Ανώτατου 
Αεροπορικού Συμβουλίου. 

στ. Το γεγονός ότι δεν προκαλείται οικονομική επιβά¬ 
ρυνση σε βάρος του Κρατικού Προϋπολογισμού δεδομέ¬ 
νου ότι δια του παρόντος ρυθμίζεται μόνο ο τρόπος κάλυ¬ 
ψης κενών οργανικών θέσεων Μονίμων Αξιωματικών, 
αποφασίζουμε: 

Άρθρο 1 

Κυρώνουμε τον με στοιχεία ΚΠΑ Β-11/2001 Κανονισμό 
Περί Κατάταξης στην Πολεμική Αεροπορία Μονίμων 
Αξιωματικών με Διαγωνισμό, που εγκρίθηκε με την υπό 
στοιχείο ε' του προοιμίου απόφαση του Ανώτατου Αερο¬ 
πορικού Συμβουλίου. 

ΚΕΦΑΑΑΙΟ Α' 

ΓΕΝΙΚΑ 

Άρθρο 1 

ΣΚΟΠΟΣ 

1. Με τον παρόντα Κανονισμό ρυθμίζονται τα όργανα, οι 
διαδικασίες και λοιπές λεπτομέρειες που διέπουν τη διε¬ 
νέργεια διαγωνισμού για κατάταξη Μονίμων Αξιωματικών 
της Πολεμικής Αεροπορίας. 

2. Όπου στην κείμενη νομοθεσία προβλέπεται διαγωνι¬ 
σμός για κατάταξη Μονίμων Αξιωματικών στη Πολεμική 
Αεροπορία, ο διαγωνισμός ενεργείται κατά τις διατάξεις 
του παρόντος. 

Άρθρο 2 

ΣΤΑΔΙΑ ΔΙΑΔΙΚΑΣΙΑΣ 

1. Ο διαγωνισμός για την κατάταξη Μονίμων Αξιωματι¬ 


κών στην Πολεμική Αεροπορία περιλαμβάνει τα εξής στά¬ 
δια: 

α. Προκήρυξη διαγωνισμού η οποία περιλαμβάνει τις 
προκαταρκτικές ενέργειες της Υπηρεσίας με τις οποίες 
μελετάται και αποφασίζεται η αναγκαιότητα-σκοπιμότητα 
προκήρυξης του διαγωνισμού, την έκδοση της απαιτού- 
μενης Υπουργικής απόφασης και την κοινοποίηση αυτής 
στο κοινό. 

β. Ανακήρυξη υποψηφίων που περιλαμβάνει την κατά¬ 
θεση των δικαιολογητικών από τους ενδιαφερόμενους 
εντός της τασσομένης προθεσμίας, τον έλεγχο των υπο- 
βληθέντων δικαιολογητικών και την ανακήρυξη ως υπο¬ 
ψηφίων όσων πληρούν τις απαιτούμενες προϋποθέσεις. 

γ. Ανακήρυξη δικαιουμένων συμμετοχής στις γραπτές 
εξετάσεις που περιλαμβάνει τα εξής ανεξάρτητα υποστά- 
δια: 

(1) Κρίση Ψυχομετρικής καταλληλότητας υποψηφίων 
που περιλαμβάνει ψυχομετρικές δοκιμασίες και τη δομημέ¬ 
νη επαγγελματική συνέντευξη προς διαπίστωση της καταλ¬ 
ληλότητας αυτών για απόκτηση της ιδιότητας του Μονίμου 
Αξιωματικού και ανακήρυξη των καταλλήλων εξ αυτών. 

(2) Κρίση Υγειονομικής καταλληλότητας ψυχομετρικώς 
καταλλήλων υποψηφίων που περιλαμβάνει ιατρικές εξε¬ 
τάσεις και ανακήρυξη των καταλλήλων εξ αυτών ως υπο¬ 
ψηφίων Αξιωματικών για τα Μόνιμα στελέχη (άρθρο 2 πα¬ 
ράγραφος 1 β, άρθρο 4 παράγραφοι 1 -2β, άρθρο 5 παρά- 
γραφος2του Π.Δ426/84, ΦΕΚΑ' 150). 

(3) Κρίση καταλληλότητας Φυσικής κατάστασης ψυχο¬ 
μετρικώς και υγειονομικώς καταλλήλων υποψηφίων, που 
περιλαμβάνει αθλητικές δοκιμασίες των κρινομένων και 
ανακήρυξη των καταλλήλων εξ αυτών. 

δ. Γραπτές εξετάσεις προς κρίση του επιπέδου επάρ¬ 
κειας επί των ζητουμένων γνωστικών αντικειμένων, κατά 
το σύστημα αποκλεισμού περαιτέρω συμμετοχής στο 
διαγωνισμό σε περίπτωση αποτυχίας επί ενός γνωστικού 
αντικειμένου. 

ε. Εξαγωγή και ανακοίνωση τελικών αποτελεσμάτων. 

2. Ακαταλληλότητα υποψηφίου σ’ ένα από τα παραπά¬ 
νω στάδια ή τα υποστάδια αποκλείει τη συμμετοχή του 
στα επόμενα. 

3. Για την κατάταξη των επιτυχόντων τυγχάνουν εφαρ¬ 
μογής οι ισχύουσες για την κατάταξη Μονίμων Αξιωματι¬ 
κών διατάξεις, (ιδίαάρθρα, 5 ΝΔ 1400/73 ΦΕΚΑ' 114, άρ¬ 
θρο 3 Ν. 48/75 ΦΕΚΑ' 108, ΚΠΑ Εσωτερικής Υπηρεσίας). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΕΦΑΛΑΙΟ Β' 

ΠΡΟΚΗΡΥΞΗ ΔΙΑΓΩΝΙΣΜΟΥ 
Άρθρο 3 

ΠΡΟΚΑΤΑΡΚΤΙΚΕΣ ΕΝΕΡΓΕΙΕΣ 

1. Η Διεύθυνση Οργάνωσης του ΓΕΑ με βάση τη στελέ- 
χωση των Μσνάδων και Υπηρεσιών της ΠΑ, τις κενές ορ¬ 
γανικές θέσεις, τις ανάγκες της υπηρεσίας και τις γενικό¬ 
τερες προοπτικές εξέλιξης της ΠΑ σε Μόνιμσυς Αξιωμα¬ 
τικούς κατά βαθμό και ειδικότητα, μελετά και εισηγείται 
ιεραρχικά την αναγκαιότητα -σκοπιμότητα κατάταξης 
Μονίμων Αξιωματικών προτείνοντας τον αριθμό των κατά 
βαθμό και ειδικότητα κενών οργανικών θέσεων πσυ πρέ¬ 
πει να στελεχωθσύν. 

2. Μετά την έγκριση αναγκαιότητας-σκσπιμότητας κατά¬ 
ταξης Μονίμων Αξιωματικών, καταρτίζει πρόταση Α/ΓΕΑ 
για προκήρυξη διαγωνισμού κατάταξης Μονίμων Αξιωμα¬ 
τικών και αντίστοιχο σχέδιο Υπουργικής Απόφασης. 

3. Με την εκδιδόμενη Υπουργική Απόφαση (πρσκήρυ- 
ξη), πρσκηρύσσεται ο διαγωνισμός. 

Άρθρσ 4 

ΠΡΟΚΗΡΥΞΗ ΔΙΑΓΩΝΙΣΜΟΥ 

1. Η προκήρυξη του Διαγωνισμού περιλαμβάνει κατά ει¬ 
δικότητα: 

α. Τον αριθμό των προς πλήρωση θέσεων. 

β. Τσν βαθμό Μονίμου Αξιωματικού με τον οποίο θα κα- 
ταταγούν οι επιτυχόντες. 

γ. Τα προσόντα που απαιτούνται και τα κωλύματα που 
ισχύουν. 

δ. Τα υποβαλλόμενα δικαιολογητικά, την προθεσμία 
υποβολής τους και την Αρχή στην σποία υποβάλλονται. 

ε. Τα εξεταστέα γνωστικά αντικείμενα και τη συγκεκρι¬ 
μένη ανά γνωστικό αντικείμενο ύλη. 

οτ.Τους χώρους διεξαγωγής των σταδίων της διαδικα¬ 
σίας. 

ζ. Κάθε άλλη αναγκαία λεπτομέρεια. 

2. Η προκήρυξη δεν δημοσιεύεται στην Εφημερίδα της 
Κυβερνήσεως, κσινοποιείται όμως από τον εκδότη της 
στο Συμβούλιο Επιλογής Μονίμων Υποψηφίων Αξιωματι¬ 
κών, στους αποδέκτες Πίνακα «Δ» του ΓΕΕΘΑ, στα στρα¬ 
τολογικά γραφεία των Ενόπλων Δυνάμεων και τα γραφεία 
ενημέρωσης κοινού του ΥΕΘΑ, καθώς και σε κάθε άλλη 
αρχή ή φορέα που κρίνεται σκόπιμο για ενημέρωση των 
ενδιαφερομένων. 

3. Περίληψη της προκήρυξης δημοσιεύεται σε δύο τουλά¬ 
χιστον ημερήσιες εφημερίδες πανελλαδικής κυκλοφορίας. 

ΚΕΦΑΛΑΙΟ Γ 

ΠΡΟΣΟΝΤΑ - ΚΩΛΥΜΑΤΑ - ΔΙΚΑΙΟΛΟΓΗΤΙΚΑ 
Άρθρο 5 

ΠΡΟΣΟΝΤΑ - ΚΩΛΥΜΑΤΑ ΥΠΟΨΗΦΙΩΝ 

1. Δικαίωμα υποψηφιότητας για συμμετοχή στο διαγω¬ 
νισμό έχουν ενήλικοι Έλληνες πολίτες, καθώς και Έλλη¬ 
νες το γένος, ηλικίας μέχρι 28 ετών συμπληρωμένων, 
πτυχιούχοι Πανεπιστημίων, στο πρόσωπο των οποίων να 
μη συντρέχει κώλυμα εξ εκείνων από ποινική καταδίκη, 
στερητική ή επικουρική δικαστική συμπαράσταση, όπως 
ισχύουν για την πρόσληψη δημοσίου υπαλλήλου, καθώς 
επίσης να μη συντρέχει κώλυμα εξ εκείνων που επιφέρουν 
έκπτωση ή στέρηση βαθμού Αξιωματικού, προσέτι δε οι 
ενδιαφερόμενοι να μη έχουν εκπέσει στρατιωτικού βαθ¬ 


μού ή να μη έχουν εξέλθει του στρατεύματος για λόγους 
υγείας, δυσμενούς κρίσης, παραίτησης ή δυνάμει από¬ 
φασης Ανακριτικσύ ή Πειθαρχικού Συμβουλίου. 

2. Για τον υπολογισμό της ηλικίας, ως ημέρα γέννησης 
λογίζεται η 31η Δεκεμβρίου του έτους γέννησης. 

3. Ως πτυχιούχοι Πανεπιστημίου, νοούνται οι αποκτή- 
σαντες πτυχίο που χορηγείται από Πανεπιστήμιο της ημε¬ 
δαπής ή Πανεπιστήμιο της Ευρωπαϊκής Ένωσης που 
αντιστοιχεί κατά ειδικότητα και χρόνο φοίτησης προς 
πτυχίο Πανεπιστημίου της ημεδαπής, καθώς και πτυχίο 
ετέρου κράτους που έχει αναγνωριστεί ως ισότιμο με 
αντίστοιχο πτυχίο της ημεδαπής. 

Άρθρο 6 

ΧΡΟΝΟΣ ΣΥΝΔΡΟΜΗΣ ΠΡΟΣΟΝΤΩΝ 
ΚΑΙ ΕΛΛΕΙΨΗΣ ΚΩΛΥΜΑΤΩΝ 

1. Για την απόκτηση δικαιώματος συμμετοχής στο δια¬ 
γωνισμό, η συνδρομή των προσόντων και η έλλειψη των 
κωλυμάτων, πρέπει να συντρέχσυν την ημερομηνία εκ- 
πνοής της προθεσμίας υποβολής των δικαιολογητικών. 

2. Γ ια την ονομασία ως Αξιωματικών των επιτυχόντων, 
τα ανωτέρω θα πρέπει να συντρέχουν και κατά την ημε¬ 
ρομηνία ονομασίας τους. 

Άρθρο 7 

ΔΙΚΑΙΟΛΟΓΗΤΙΚΑ 

1. Στην προκήρυξη του διαγωνισμού προσδιορίζονται 
το περιεχόμενο της αιτήσεως που οφείλει να υποβάλλει ο 
ενδιαφερόμενος και τα δικαιολογητικά που απαιτούνται 
προκειμένου να διαπιοτούται η συνδρομή των προσό¬ 
ντων και η έλλειψη κωλυμάτων των ενδιαφερομένων. 
Προσδιορίζεται επίσης ο αριθμός και το μέγεθος φωτο¬ 
γραφιών των ενδιαφερομένων. 

2. Πιστοποιητικά και βεβαιώσεις, γίνσνται δεκτά ως δι- 
καιολογητικά αν έχαυν εκδοθεί από αρμόδια αρχή μετά 
την ημερομηνία πρσκήρυξης ταυ διαγωνισμού, εξαιρέσει 
των τίτλων σπουδών. 

3. Ξενόγλωσσα δικαιολογητικά γίνονται δεκτά μόνο εφ’ 
όσον ο ενδιαφερόμενος συνυποβάλλει επίσημη μετά¬ 
φρασή τους στην Ελληνική. 

4. Δικαιολογητικά από τα οποία προκύπτει ή έλλειψη 
κωλυμάτων ή η συνδρομή προσόντων δύνανται να ζητη¬ 
θούν εκ νέου προ της ονομασίας των επιτυχόντων ως Μσ- 
νίμων Αξιωματικών. 

5. Στην προκήρυξη καθορίζεται, αν απαιτείται η υποβο¬ 
λή αναλόγου περιεχομένου Υπεύθυνης Δήλωσης αντίτης 
κατάθεσης των απαιτσυμένων δικαιολογητικών. 

ΚΕΦΑΛΑΙΟ Δ' 

ΣΥΜΒΟΥΛΙΟ ΕΠΙΛΟΓΗΣ 
ΥΠΟΨΗΦΙΩΝ ΜΟΝΙΜΩΝ ΑΞΙΩΜΑΤΙΚΩΝ 

Άρθρο 8 

ΣΥΝΘΕΣΗ - ΣΥΓΚΡΟΤΗΣΗ 

1. Το Συμβούλιο Επιλογής Υποψηφίων Μονίμων Αξιω¬ 
ματικών (ΣΕΥΜΑ) συγκροτείται με διαταγή του Αρχηγού 
Γ ενικού Επιτελείου Αεροπορίας, είναι πενταμελές Συλλο¬ 
γικό Όργανο με ετήσια θητεία και αποτελείται από έναν 
Ανώτατο Αξιωματικό ως Πρόεδρο και τέσσερις Ανώτε¬ 
ρους Αξιωματικούς ως μέλη, επιτυχώς εκπαιδευθέντες 
στις διαδικασίες του επιλογικού συστήματος της Πολεμι¬ 
κής Αεροπορίας. Στην ίδια διαταγή ορίζονται αντίστοιχα 
αναπληρωματικά μέλη αντιστοίχων προσόντων, τα οπαία 

αναπληρώνουν το αντίστοιχο τακτικό μέλος μόνο σε πε¬ 
ρίπτωση απουσίας ή κωλύματόςτου, γενομένης σχετικής 
μνείας στο πρακτικό του Συμβουλίου. 

2. Το ΣΕΥΜΑ δύναται να καλεί όργανα της Πολεμικής Αε¬ 
ροπορίας, καταλλήλων γνώσεων και ειδικότητας, ως συμ¬ 
βουλευτικά μέλη, γενομένης σχετικής μνείας στο Πρακτικό. 

3. Ως Γραμματέας του Συμβουλίου ορίζεται, με τη δια¬ 
ταγή συγκρότησής του, κατώτερος Αξιωματικός, ο οποί¬ 
ος δεν έχει δικαίωμα ψήφου και τηρεί τα πρακτικά των συ¬ 
νεδριάσεων. 

Άρθρο 9 

ΑΕΙΤΟΥΡΓΙΑ ΤΟΥ ΣΥΜΒΟΥΑΙΟΥ 

1. Το Συμβούλιο συνεδριάζει εν απαρτία παράντων πέ¬ 
ντε μελών από τα τακτικά ή τα αναπληρωματικά μέλη του 
και διέπεται κατά τα λοιπά απά τις διατάξεις που ισχύουν 
για τα συλλογικά άργανατης Διοίκησης (άρθρο 13 επομ. 
Ν. 2690/99 ΦΕΚΑ'45). 

2. Το Συμβούλιο έχει την ευθύνη της άρτιας οργάνωσης 
και διεξαγωγής όλων των σταδίων των διενεργουμένων 
διαγωνισμών, όπως στον παρόντα κανονισμό ειδικότερα 
καθορίζεται. 

ΚΕΦΑΛΑΙΟ Ε' 

ΑΝΑΚΗΡΥΞΗ ΥΠΟΨΗΦΙΩΝ 
Άρθρο 10 

ΕΛΕΓΧΟΣ ΔΙΚΑΙΟΛΟΓΗΤΙΚΩΝ 

1. Εντός τριάντα ημερών απά της εκπνοής της προθε¬ 
σμίας υποβολήςτων δικαιολογητικών, το Συμβούλιο προ¬ 
βαίνει στον έλεγχο νομιμότητας αυτών και αποφαίνεται 
αιτιολογημένα με απόφασή του αν από αυτά προκύπτει η 
συνδρομή των απαιτουμένων προσόντων και η έλλειψη 
κωλυμάτων για κάθε αιτούντα, καταρτίζοντας Πίνακα 
Υποψηφίων, για άσους πληρούν τις προϋποθέσεις, και 
για τους λοιπούς Πίνακα μη πληρούντων τις απαιτούμε- 
νες προϋποθέσεις. 

2. Εντάς της ανωτέρω προθεσμίας το Συμβούλιο δύνα- 
ται αυτεπαγγέλτως να ζητά διευκρινίσεις ή συμπλήρωση 
ελλειπόντων στοιχείων, που προκύπτουν απά την εξέταση 
των δικαιολογητικών. 

3. Το ΣΕΥΜΑ ανακηρύσσει τους περιλαμβανάμενους 
στον «ΠΙΝΑΚΑ ΥΠΟΨΗΦΙΩΝ» ως υποψήφιους για συμμε¬ 
τοχή στο διαγώνισμά και εκδίδει το «ΔΕΛΤΙΟ ΥΠΟΨΗΦΙ¬ 
ΟΥ» για κάθε υποψήφιο, ως υπόδειγμα «1». 

Άρθρο 11 

ΤΗΡΗΣΗ ΔΙΚΑΙΟΛΟΓΗΤΙΚΩΝ 

1. Τα υποβληθέντα δικαιολογητικά δεν επιστρέφονται, 
τηρούνται ένα έτος στο αρχείο του Συμβουλίου και εφό¬ 
σον δεν συντρέχει άλλος νάμιμος λόγος διατήρησής τους 
καταοτρέφονται, εξαιρέσει των δικαιολογητικών που 
αφορούν τους επιτυχόντες, τα οποία διαβιβάζονται αρ- 
μοδίως και τίθενται στους ατομικούς τους φακέλους, προ 
της ονομασίας τους ως Μονίμων Αξιωματικών. 

2. Οι μη ανακηρυχθέντες υποψήφιοι, οι κριθέντες ακα¬ 
τάλληλοι και οι αποτυχόντες στα διάφορα στάδια του δια¬ 
γωνισμού, δύνανται με αίτησή τους, εντός της ανωτέρω 
προθεσμίας, προς το ΣΕΥΜΑ να λάβουν τους υποβληθέ- 
ντες πρωτάτυπους τίτλους σπουδών τους ή τις υποβλη- 
θείσες πρωτάτυπες επίσημες μεταφράσεις αυτών μετά 
από αντικατάστασή τους με κυρωμένο αντίγραφο, δαπά- 
ναις του αιτούντος. 


Άρθρο 12 

ΑΝΑΡΤΗΣΗ ΠΙΝΑΚΩΝ 

1. Με μέριμνα του Προέδρου του ΣΕΥΜΑ, η απάφαση 
του Συμβουλίου διαβιβάζεται για ανάρτηση των συνημμέ¬ 
νων σ’ αυτήν πινάκων στο Γ ραφείο Ενημέρωσης Κοινού 
ΥΕΘΑτο οποίο, αφού αναρτήσει αυθημερόν αυτούς, εκδί¬ 
δει βεβαίωση ανάρτησης, ως το υπόδειγμα «2» του παρό¬ 
ντος κανονισμού. Στο τέλος του «ΠΙΝΑΚΑ ΥΠΟΨΗΦΙΩΝ» 
ο Πρόεδροςτου Συμβουλίου προσκαλείτους αναφερομέ- 
νους σ’ αυτόν όπως παρουσιασθούν σε προσδιορισμένο 
τόπο και χρόνο για την έναρξη της επόμενης διαδικασίας. 

2.0 ανωτέρω πίνακας αναρτάται επίσης και σε άλλα ση- 
μείαπου καθορίζονταιστηνπροκήρυξητου διαγωνισμού, 
ανάλογα με τον τάπο διεξαγωγής των σταδίων του. 

ΚΕΦΑΛΑΙΟ ΣΤ 

ΑΝΑΚΗΡΥΞΗ ΔΙΚΑΙΟΥΜΕΝΩΝ ΣΥΜΜΕΤΟΧΗΣ 
ΣΤΙΣ ΓΡΑΠΤΕΣ ΕΞΕΤΑΣΕΙΣ 

Άρθρο13 

ΠΡΟΚΑΤΑΡΚΤΙΚΗ ΔΙΑΔΙΚΑΣΙΑ 

1. Πέντε πλήρεις εργάσιμες ημέρες μετά την ανάρτηση 
των Πινάκων, οι ανακηρυχθέντες υποψήφιοι οφείλουν να 
παρουσιαστούν στον τάπο που καθορίσθηκε κατ’ άρθρο 
12 του παράντος, προκειμένου το Συμβούλιο Επιλογής 
Υποψηφίων Μονίμων Αξιωματικών να εφοδιάσει αυτούς 
με τα «Δελτία Υποψηφίου». 

2. Υποψήφιος που δεν θα παρουσιαστεί και δεν θα εφο¬ 
διαστεί με το Δελτίο Υποψηφίου αποκλείεται των περαι¬ 
τέρω διαδικασιών και δεν δικαισύται συμμετοχής στο δια¬ 
γώνισμά. 

3. Δικαίωμα συμμετοχής στις περαιτέρω διαδικασίες 
έχουν οι υποψήφιοι που περιλαμβάνονται στους κατά 
στάδιο ή υποστάδιο εκδιδάμενους Πίνακες, η ταυτάτητα 
των οποίων πιστοποιείται με την επίδειξη του «Δελτίου 
Υποψηφίου». 

Άρθρο 14 

ΚΡΙΣΗ ΨΥΧΟΜΕΤΡΙΚΗΣ ΚΑΤΑΛΛΗΛΟΤΗΤΑΣ 

1. Το υποστάδιο κρίσης ψυχομετρικής καταλληλάτητας 
Υποψηφίων, ενεργείται ενώπιον του ΣΕΥΜΑ, κατά τάπο 
καιχράνο άπως ορίζεται στο Πίνακα Υποψηφίων, σύμφω¬ 
να με το ισχύον επιλογικά σύστημα που εφαρμάζει η Πο¬ 
λεμική Αεροπορία. 

2. Υποψήφιος μη παρουσιαζόμενος προς κρίση της ψυ¬ 
χομετρικής του καταλληλάτητας ή κρινόμενος ακατάλλη¬ 
λος, αποκλείεται των περαιτέρω διαδικασιών. 

3. Μετά την ολοκλήρωση της ψυχομετρικής κρίσης 
άλωντων υποψηφίων, το ΣΕΥΜΑ, καταρτίζει Πίνακα Ψυ- 
χομετρικώς Καταλλήλων, ο οποίος αναρτάται αυθημεράν 
στο Γ ραφείο Ενημερώσεως Κοινού κατά τη διαδικασία 
ταυ άρθρου 12. Στο τέλος του πίνακα, ο Πράεδρος του 
ΣΕΥΜΑ προσκαλεί τους αναφερομένους στον πίνακα 
όπως παρουσιαστούν σε προσδιοριζόμενο τόπο και χρό¬ 
νο για την έναρξη της επόμενης διαδικασίας. 

4. Το Συμβούλιο καταρτίζει επίσης Πίνακα Ψυχομετρι- 
κώς Ακαταλλήλων υποψηφίων, ο οποίος δεν αναρτάται 
ούτε κοινοποιείται για λάγους προστασίας ευαίσθητων 
προσωπικών δεδομένων. 

Άρθρο 15 

ΚΡΙΣΗ ΥΓΕΙΟΝΟΜΙΚΗΣ ΚΑΤΑΛΛΗΛΟΤΗΤΑΣ 

1. Το υποστάδιο κρίσης υγειονομικής καταλληλάτητας 




23630 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


υποψηφίων ενεργείται κατά τόπο και χρόνο, όπως ορίζεται 
στον Πίνακα Ψυχομετρικώς Καταλλήλων Υποψηφίων, επί 
τη βάσει των εκάστοτε ισχυόντων για την κατηγορία υπο¬ 
ψηφίων Μονίμων Αξιωματικών υγειονομικών κριτηρίων σω¬ 
ματικής ικανότητας και των αντιστοίχων διαδικασιών. 

2. Υποψήφισς μη παρουσιαζόμενος προς κρίση της υγει¬ 
ονομικής του καταλληλότητας ή κρινόμενος υγειονομικά 
ακατάλληλος, αποκλείεται των περαιτέρω διαδικασιών. 

3. Η σωματική καταλληλότητα ή ακαταλληλότητα του 
υποψηφίου ανακοινώνεται προφορικά στον ίδιο με το πέ¬ 
ρας της διαδικασίας από την αρμόδια υγειονομική αρχή. 

4. Μετά την κρίση όλων των υποψηφίων η αρμόδια υγει¬ 
ονομική επιτροπή καταρτίζει Πίνακα Υγειονομικά Καταλ¬ 
λήλων, ο οποίος παραδίδεται στο ΣΕΥΜΑ προκειμένου να 
εφαρμοστεί αναλόγως η διαδικασία του άρθρου 12. Στο 
τέλος του Πίνακα ο Πρόεδρος του ΣΕΥΜΑ προσκαλεί 
τους αναφερόμενους στον Πίνακα όπως παρουσιαστούν 
σε προσδιοριζόμενο τόπο και χρόνο για την έναρξη της 
επόμενης διαδικασίας. 

5. Η αυτή υγειονομική αρχή καταρτίζει και Πίνακα Υγειο¬ 
νομικά Ακαταλλήλων, ο οποίος παραδίδεται στον Π ρόεδρο 
του Συμβουλίου αλλά δεν αναρτάται ούτε κοινοποιείται για 
λόγους προστασίας ευαίσθητων προσωπικών δεδομένων. 

Άρθρο 16 

ΚΡΙΣΗ ΚΑΤΑΑΑΗΑΟΤΗΤΑΣ ΦΥΣΙΚΗΣ ΚΑΤΑΣΤΑΣΗΣ 

1. Το υποστάδιο κρίσης καταλληλότητας φυσικής κατά¬ 
στασης ψυχομετρικώς και υγειονομικώς καταλλήλων 
υποψηφίων, ενεργείται από το ΣΕΥΜΑ κατά τόπο και χρό¬ 
νο όπως ορίζεται στο Πίνακα Υγειονομικώς Καταλλήλων 
Υποψηφίων και περιλαμβάνει δοκιμασία των υποψηφίων 
στα κατωτέρω αθλήματα: 

α. Δρόμο ΙΟΟμ 
β.Δρόμο ΙΟΟΟμ 
γ. Άλμα σε ύψος με φορά 
δ. Άλμα σε μήκος με φορά 
ε. Ρίψη σφαίρας με κάθε χέρι. 

2. Οι υποψήφιοι έχουν δικαίωμα μίας (1) προσπάθειας 
στα αθλήματα δρόμου καιτριών (3) προσπαθειών στα λοι¬ 
πά αθλήματα. 

3. Οι ελάχιστες επιδόσεις στα ανωτέρω αθλήματα, για 
να θεωρηθεί κατάλληλος ο υποψήφιος, καθορίζονται 
στην προκήρυξη του διαγωνισμού. 

4. Κατάλληλος λογίζεται μόνο εκείνος ο οποίος έχει επι¬ 
τύχει τις ελάχιστες τουλάχιστον επιδόσεις σε όλα τα 
αθλήματα. 

5. Υποψήφιος μη παρουσιαζόμενος προς εξέταση της 
φυσικής του κατάστασης ή κρινόμενος ακατάλληλος λό¬ 
γω αποτυχίας του σε κάποιο από τα ανωτέρω αθλήματα, 
αποκλείεται των γραπτών εξετάσεων. 

6. Μετά την ολοκλήρωση της κρίσης της φυσικής κατά¬ 
στασης των Υποψηφίων, το ΣΕΥΜΑ καταρτίζει Πίνακα Κα¬ 
ταλλήλων, ο οποίος αναρτάται αυθημερόν στο Γ ραφείο 
Ενημερώσεως Κοινού κατά τη διαδικασία του άρθρου 12 
του παρόντος Κανονισμού. Στο τέλος του πίνακα, ο Πρό¬ 
εδρος του ΣΕΥΜΑ προσκαλεί τους αναφερόμενους στον 
πίνακα όπως παρουσιασθούν σε προσδιοριζόμενο τόπο 
και χρόνο για την έναρξη του επομένου σταδίου. 

7. Το Συμβούλιο καταρτίζει επίσης Πίνακα Ακαταλλή¬ 
λων Υποψηφίων, ο οποίος δεν αναρτάται ούτε κοινοποιεί¬ 
ται για λόγους προστασίας ευαίσθητων προσωπικών δε¬ 
δομένων. 


ΚΕΦΑΑΑΙΟ Ζ' 

ΓΡΑΠΤΕΣ ΕΞΕΤΑΣΕΙΣ 

Άρθρο 17 
ΓΕΝΙΚΑ 

1. Υπεύθυνο για την άρτια οργάνωση και διεξαγωγή 
των γραπτών εξετάσεων είναι το ΣΕΥΜΑ, βοηθούμενο 
από ανάλογο αριθμό επιτηρητών, που είναι Αξιωματικοί 
και ορίζονται με διαταγή του Γ ενικού Επιτελείου Αερο¬ 
πορίας, μετά από εισήγηση του Προέδρου του Συμβου¬ 
λίου. 

2. Το Συμβούλιο εκπονεί αναλυτικό ημερήσιο πρόγραμ¬ 
μα των γραπτών εξετάσεων, το οποίο περιλαμβάνει για 
κάθε εξεταζόμενο γνωστικό αντικείμενο τον τόπο διεξα¬ 
γωγής και το χρόνο έναρξης της εξέτασης, το χρόνο προ¬ 
σέλευσης των υποψηφίων και άλλες κατά τη κρίση του 
ΣΕΥΜΑ οδηγίες προς τους υποψηφίους, το οποίο αναρ- 
τάται στο Γ ραφείο Ενημερώσεως Κοινού ταυτόχρονα με 
τον Πίνακα της παραγράφου 6 του άρθρου 16 του παρό¬ 
ντος και διανέμεται στους υποψηφίους την πρώτη ημέρα 
των γραπτών εξετάσεων. 

3. Οι υποψήφισι εξετάζονται υποχρεωτικά σε όλα τα 
γνωστικά αντικείμενα και στην ύλη αυτών, όπως καθορί¬ 
ζονται ανά ειδικότητα στην προκήρυξη του διαγωνισμού. 

4. Η εξέταση για κάθε γνωστικό αντικείμενο διαρκεί 
τρείς (3) ώρες από την εκφώνηση των θεμάτων. 

5. Εντός της ως άνω προθεσμίας σ εξεταζόμενσς οφεί¬ 
λει να παραδώσει το γραπτό του, άλλως δεν γίνεται δεκτό 
και μηδενίζεται. 

6. Για τη βαθμολόγηση των γραπτών χρησιμοποιείται η 
20βαθμος κλίμακα με βάση επιτυχίας το 10. 

7. Υποψήφιος που λαμβάνει σε ένα εκ των εξεταζομέ- 
νων γνωστικών αντικειμένων βαθμό κάτω του 10 θεωρεί¬ 
ται αποτυχών και αποκλείεται των περαιτέρω εξετάσεων. 

Άρθρο 18 
ΒΑΘΜΟΑΟΓΗΤΕΣ 

1. Για τη βαθμολόγηση των γραπτών, ορίζονται αντί¬ 
στοιχοι των εξεταζομένων γνωστικών αντικειμένων, βαθ¬ 
μολογητές από το διδακτικό προσωπικό των Ανωτάτων 
Στρατιωτικών Εκπαιδευτικών Ιδρυμάτων (ΑΣΕΙ) ήτων Πα¬ 
νεπιστημίων, πλήν των ξένων γλωσσών που οι βαθμολο¬ 
γητές ορίζονται από τους καθηγητές της Σχολής Ικάρων. 

2. Η διάθεση τσυ ανωτέρω διδακτικού προσωπικού γί¬ 
νεται από τα ΑΣΕΙ ή τα Πανεπιστήμια μετά από σχετικό αί¬ 
τημα της Διευθύνσεως Εκπαιδεύσεωςτου Γενικού Επιτε¬ 
λείου Αεροπορίας. 

Άρθρο 19 

ΔΙΑΔΙΚΑΣΙΑ ΓΡΑΠΤΩΝ ΕΞΕΤΑΣΕΩΝ - 
ΒΑΘΜΟΑΟΓΗΣΗ ΓΡΑΠΤΩΝ 

1. Τα ζητήματα εξέτασης των υποψηφίων κατά μάθημα 
εκπονούνται από το ΣΕΥΜΑ σε συνεργασία με τον αρμό¬ 
διο του εξεταζομένου γνωστικού αντικειμένου καθηγητή, 
που ορίζεται όπως στο άρθρο 18 του παρόντος προβλέ- 
πεται, κατά τρόπο που να καλύπτουν το σύνολο της εξε¬ 
ταζόμενης ύλης. 

2. Στη συνέχεια τα ανωτέρω ζητήματα, αφού αξιολογη¬ 
θούν ως προς τον απαιτούμενο χρόνο ανάπτυξής τους, 
χωρίζονται σε θέματα, το καθένα από τα οποία δύναται να 
αναπτυχθεί από τους υποψηφίους εντός τριώρου και το¬ 
ποθετούνται σε φάκελο που σφραγίζεται, υπογράφεται 
από τον Πρόεδρο και τα μέλη του ΣΕΥΜΑ καθώς και από 

τον καθηγητή του μαθήματος και φυλάσσεται με ευθύνη 
του Προέδρου. 

3. Μετά την τακτοποίηση των υποψηφίων στην αίθουσα 
ή αίθουσες και τη διανομή της γραφικής ύλης, ο Πρόε¬ 
δρος εισέρχεται μετά φάκελο των θεμάτων στην αίθουσα 
ή σε μία από τις αίθουσες και παρουσία των υποψηφίων 
αποσφραγίζει αυτόν και θέτει τα θέματα σε κληρωτίδα. 
Στη συνέχεια καλεί έναν έκτων υποψηφίων, ο οποίος επι¬ 
λέγει από την κληρωτίδα ένα θέμα, το διαβάζει μεγαλο¬ 
φώνως και το παραδίδει στον Πρόεδρο. 

4. Ο Πρόεδρος μονογράφει στο φύλλο χαρτιού που εί¬ 
ναι γραμμένο το θέμα και το παραδίδει στον καθηγητή ο 
οποίος το υπαγορεύει στους διαγωνιζόμενους. 

5. Μετά την κλήρωση του υπό ανάπτυξη θέματος, απο¬ 
κλείεται η συμμετοχή στο διαγωνισμό οποιουδήπστε υπο¬ 
ψήφιου που δεν προσήλθε έγκαιρα. 

6. Η ανάπτυξη των θεμάτων γίνεται με στυλό διαρκείας 
κυανού χρώματος, σε σφραγισμένο χαρτί που χορηγείται 
από την επιτροπή. Η υπογραφή του γραπτού και κάθε άλ¬ 
λο χαρακτηριστικό σημείο που θα μπορούσε κατά την κρί¬ 
ση της επιτροπής να φανερώσει την ταυτότητα του υπο¬ 
ψηφίου, συνεπάγεται το μηδενισμό αυτού, που βεβαιώνε¬ 
ται με πρακτικό του ΣΕΥΜΑ. Το χαρτί του διαγωνισμού 
φέρει στο επάνω αριστερό τμήμα αδιαφανές ορθογώνιο 
επικάλυμμα, κάτω από το οποίο οι διαγωνιζόμενοι ανα¬ 
γράφουν το όνομα, το επώνυμο και το πατρώνυμό τους. 
Η επικόλληση του επικαλύμματος γίνεται κατά την παρά¬ 
δοση του γραπτού μετά από έλεγχο των στοιχείων ταυτό¬ 
τητας του διαγωνιζομένου. 

7. Τα γραπτά, μετά τη συλλογή και ανάμιξή τους, αριθ- 
μούνται από τον Πρόεδρο της επιτροπής κατ’ αύξοντα 
αριθμό, μονογράφονται από τον ίδιο και τα μέλη της επι¬ 
τροπής και παραδίδονται στον καθηγητή του μαθήματος 
για τη βαθμολόγησή τους. 

8. Ο καθηγητής αφού βαθμολογήσει τα γραπτά, ανα¬ 
γράφοντας επί του καθενός τη βαθμολογία αριθμητικώς 
και ολογράφως και υπογράψει επ’ αυτών, παραδίδει αυτά 
στο ΣΕΥΜΑ το οποίο αναγράφει την βαθμολογία του κά¬ 
θε γραπτού σε ιδιαίτερη κατάσταση αριθμημένη μέχρι 
τον αριθμό των γραπτών, έναντι του αριθμού που αντι¬ 
στοιχεί στον αύξοντα αριθμό του γραπτού. 

9. Στη συνέχεια το Συμβούλιο προβαίνει στην αποκάλυ¬ 
ψη των γραπτών και στη σύνταξη του πίνακα των αποτε¬ 
λεσμάτων στσ συγκεκριμένο γνωστικό αντικείμενσ, ο 
οποίος υπογράφεται από τον Πρόεδρο και τα μέλη του 
Συμβουλίου και κοινοποιείται στους διαγωνιζόμενους δια 
τοιχοκολλήσεως στις θύρες των αιθουσών εξετάσεων και 
στο Γραφείο Ενημερώσεως Κοινού κατά τη διαδικασία 
του άρθρου 12 του παρόντος Κανονισμού. 

10. Ένσταση υποψηφίου κατά του κύρους της βαθμο¬ 
λογίας υποβάλλεται προφορικά αμέσως μετά την κοινο¬ 
ποίηση του πίνακα αποτελεσμάτων. Το ΣΕΥΜΑ εξετάζει 
την ένσταση και αποφασίζει αμέσως και τελεσίδικα πα¬ 
ρουσία ταυ υποβάλλοντας την ένσταση, συντάσσοντας 
σχετικό πρακτικό. 

Αρθρα 20 

ΕΞΑΓΩΓΗ ΚΑΙ ΑΝΑΚΟΙΝΩΣΗ 
ΤΩΝ ΤΕΑΙΚΩΝ ΑΠΟΤΕΑΕΣΜΑΤΩΝ 

1. Μετά την ανάρτηση των απατελεσμάτων επί των γρα¬ 
πτών εξετάσεων του τελευταίου γνωστικού αντικειμένου. 


το ΣΕΥΜΑ καταρτίζει Πίνακα Επιτυχίας, που περιλαμβά¬ 
νει στην πρώτη στήλη τη σειρά επιτυχίας, στη δεύτερη το 
ονοματεπώνυμο του υποψηφίου, στις επόμενες το βαθμό 
των εξεταζομένων γνωστικών αντικειμένων και στη τελευ¬ 
ταία το συνολικό άθροισμα αυτών. 

2. Κατά την κατάρτιση του Πίνακα επιτυχίας η σειρά επι¬ 
τυχίας ταυ υποψηφίου καθορίζεται από το σύνολο της 
βαθμολογίας τους σε όλα τα μαθήματα. Αν υπάρξει ισο¬ 
βαθμία, θεωρείται επιτυχών εκείνος που έχει μεγαλύτερο 
βαθμό στην Έκθεση Ιδεών. Εφόσον και πάλι υπάρχει ισο¬ 
βαθμία τότε η σειρά επιτυχίας καθορίζεται με βάση το με¬ 
γαλύτερο βαθμό στα γνωστικά αντικείμενα της πρακήρυ- 
ξης του διαγωνισμού και με τη σειρά που αναγράφονται 
σε αυτή. Εάν και σ’ αυτή τη περίπτωση υπάρχει ισσβαθμία 
γίνεται κλήρωση από το ΣΕΥΜΑ. Επί της διαδικασίας αυ¬ 
τής τηρείται λεπτομερές πρακτικό. 

3. Ο Πίνακας Επιτυχίας υπογράφεται από τα μέλη του 
Συμβουλίου και δια του Προέδρου του υποβάλλεται 
εντός δέκα (10) ημερών στο ΓΕΑ, το οποίο μεριμνά για την 
κύρωσή του από τον Υπουργό Εθνικής Αμυνας. 

4. Αντίγραφο του κυρωθέντος πίνακα αναρτάται στο 
Γ ραφείο Ενημερώσεως Κσινού του ΥΠΕΘΑ. 

5. Τα γραπτά των υποψηφίων του διαγωνισμού κατα- 
στρέφονται μετά από ένα έτος. 

ΚΕΦΑΑΑΙΟ Η' 

ΟΝΟΜΑΣΙΑ - ΚΑΤΑΤΑΞΗ - ΑΡΧΑΙΟΤΗΤΑ 
Αρθρο 21 

ΟΝΟΜΑΣΙΑ - ΚΑΤΑΤΑΞΗ 

1. Από τον κυρωθέντα πίνακα λαμβάνονται από τους 
επιτυχόντες κατά φθίνουσα σειρά επιτυχίας ισάριθμαι 
προς τις οριζόμενες στην εγκύκλιο διαταγή θέσεις επιτυ- 
χόντες, οι οποίοι με Προεδρικό Διάταγμα, που εκδίδεται 
με πρόταση του Υπουργού Εθνικής Αμυνας εντός τριάντα 
(30) ημερών από την κύρωση τσυ πίνακα επιτυχόντων, 
οναμάζονται και κατατάσσονται ως μόνιμοι εν ενεργεία 
Αξιωματικοί. 

2. Η σειρά ονσμασίας τσυς απστελεί και την αριστική 
σειρά αρχαιότητάς τσυς. 

3. Αντίγραφο του Διατάγματος κοινοποιείται στους εν- 
διαφερόμενους επί αποδείξει με διαταγή του Γ ενικού Επι¬ 
τελείου Αεροπορίας (ΓΕΑ). Μετην ίδια διαταγή καλούνται 
προς κατάταξη και ορκωμοσία σε προσδιοριζόμενο τόπο 
και χρόνο. Οι μη παρουσιαζόμενοιγια κατάταξη εντός της 
καθοριζομένης προθεσμίας, χάνουν κάθε δικαίωμα από 
το διαγωνισμό αυτό και με μέριμνα του ΓΕΑ ανακαλείται 
το Προεδρικό Διάταγμα ονομασίας τους. 

ΚΕΦΑΛΑΙΟ Θ' 

Αρθρο 22 

ΤΕΛΙΚΕΣ ΔΙΑΤΑΞΕΙΣ 

1. Οι κατατασσόμενοι σύμφωνα με τον παρόντα Κανονι¬ 
σμό Μόνιμοι Αξιωματικοί προγραμματίζονται για εκπαί¬ 
δευση, (στρατιωτική και εφαρμαγώντης ειδικότητας). 

2. Ο τόπος λειτουργίας του Κέντρου Εκπαίδευσης αυ¬ 
τών και η διάρκεια της εκπαίδευσης καθσρίζσνται με δια¬ 
ταγή του ΓΕΑ. 

3. Τα προγράμματα εκπαίδευσης εκπονούνται από τη 
Διοίκηση Αεροπορικής Εκπαίδευσης σε συνεργασία με 
τους αρμόδιους φορείς του ΓΕΑ. 

Υπόδειγμα «1» 

ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ 

ΓΕΝΙΚΟ ΕΠΙΤΕΛΕΙΟ ΑΕΡΟΠΟΡΙΑΣ 

ΣΥΜΒΟΥΛΙΟ ΕΠΙΛΟΓΗΣ ΥΠΟΨΗΦΙΩΝ ΑΞΙΩΜΑΤΙΚΩΝ 

ΔΕΛΤΙΟ ΤΑΥΤΟΤΗΤΑΣ ΥΠΟΨΗΦΙΟΥ ΑΞΙΩΜΑΤΙΚΟΥ 


ΘΕΣΗ 

ΦΩΤΟΓΡΑΦΙΑΣ 

ΥΠΟΨΗΦΙΟΥ 


ΑΡΙΘΜΟΣ ΑΣΤΥΝΟΜΙΚΟΥ ή 
ΣΤΡΑΤΙΩΤΙΚΟΥ ΔΕΛΤΙΟΥ 
ΤΑΥΤΟΤΗΤΑΣ. 

ΕΠΩΝΥΜΟ. 


ΟΝΟΜΑ. 

ΟΝΟΜΑ 

ΠΑΤΕΡΑ. 

ΟΝΟΜΑ 

ΜΗΤΕΡΑΣ. 

ΕΤΟΣ 

ΓΕΝΝΗΣΗΣ. 

ΥΠΟΨΗΦΙΟΣ ΔΙΑΓΩΝΙΣΜΟΥ 
ΑΞΚΩΝ. 

ΗΜΕΡΟΜΗΝΙΑ 
ΕΚΔΟΣΗΣ. 


ΘΕΩΡΗΘΗΚΕ 
Ο ΠΡΟΕΔΡΟΣ 


ΠΑΡΑΤΗΡΗΣΗ 

Ο Υποψήφιος πρέπει να φέρει μαζί του και το Αστυνομικό Δελτίο 
Ταυτότητας σε κάθε εξέταση 

Υπόδειγμα "2” 


ΑΠΟΦΑΣΗ υπ’ αριθμ. 

ΤΟ 

ΣΥΜΒΟΥΛΙΟ ΕΠΙΛΟΓΗΣ ΥΠΟΨΗΦΙΩΝ ΜΟΝΙΜΩΝ ΑΞΙΩΜΑΤΙΚΩΝ 


που συγκροτήθηκε δυνάμει της Φ. 
και αποτελείται από τους : 

ως Πρόεδρο 
ως Μέλος 
ως Μέλος 
ως Μέλος 
ως Μέλος 


α. 

β. 

Υ· 

δ. 

ε. 


δγής 


συνεδρίασε την (ημ/νία) στο (τόπο) 

προκειμένου να προβεί στον έλεγχο νομιμότητας των δικαιολογητικών που 
υποβλήθηκαν από τους ενδιαφερόμενους μέχρι την (ημ/νία) 

ημερομηνία εκπνοής της προθεσμίας που ορίσθηκε δυνάμει της Φ 
(προκήρυξη), με την οποία προκηρύχθηκε Διαγωνισμός για την πλήρωση 
θέσεων Μονίμων Αξιωματικών ειδικότητας , καθώς επίσης για το αν 

από αυτά προκύπτει η συνδρομή των απαιτουμένων προϋποθέσεων και 
έλλειψη κωλυμάτων για κάθε ενδιαφερόμενο. 


Το Συμβούλιο συνεδρίασε εν απαρτία παρόντων των πέντε μελών που 
προαναφέρονται (ή παρόντων των α’, β\ γ’, και δ’ μελών, του (ε) μέλους 
νομίμως κωλυομένου ή νομίμως απουσιάζοντος, αναπληρωθέντος υπό του 
ορισθέντος στη δγή συγκρότησης αναπληρωτή του (Βαθμός, Όνομα 
Επώνυμο) και αφού έλαβε υπόψη του 

α. Ν. 

β· 

Υ· 


κατάρτισε για όσους πληρούν τις καθορισθείσες προϋποθέσεις το συνημμένο 
στην Απόφαση αυτή αλφαβητικό "Πίνακα Υποψηφίων", τους οποίους και 
ανακηρύσσει Υποψηφίους για συμμετοχή στο Διαγωνισμό, για τους λοιπούς 
δε τον επίσης συνη)υμένο στην Απόφαση αυτή "Πίνακα Μη Πληρούντων τις 
Προϋποθέσεις για "Συμμετοχή στο Διαγωνισμό”, από τους οποίους 
προκύπτουν τα κάτωθι αριθμητικά σύνολα 

Σύνολο αιτούντων 

Σύνολο Υποψηφίων 

Σύνολο μη πληρούντων τις προϋποθέσεις 

Μετά ταύτα το Συμβούλιο κηρύσσει τη λήξη της διαδικασίας αυτής και 
εντέλλεται την αυθημερόν ανάρτηση των ανωτέρω Πινάκων κατά τα 
προβλεπόμενα προς ενημέρωση πάντων. 

Ο ΤΑ 

ΠΡΟΕΔΡΟΣ ΜΕΛΗ 

Άρθρο 2 

Η απόφαση αυτή ισχύει από τη δημοσίευσή της στην Εφημερίδα της Κυβερνήσεως. 
Η παρούσα απόφαση να δημοσιευθεί στην Εφημερίδα της Κυβερνήσεως. 

Αθήνα, 14 Δεκεμβρίου 2001 

οΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




